დერეიჩი (ქემალფაშის რაიონი)

დერეიჩი () — სოფელი ქემალფაშის რაიონში, ართვინის პროვინცია, თურქეთი. მდებარეობს ართვინიდან 84 კილომეტრში, ხოლო რაიონის ცენტრ ქემალფაშიდან 3 კილომეტრში. 2020 წლის მონაცემებით სოფელში 99 ადამიანი ცხოვრობს.

სოფლის ძველი ისტორიული, ქართული სახელწოდებაა სოვილი.Taner Artvinli, Artvin Yer Adları Sözlüğü, İstanbul, 2013, s. 240, ISBN 9786055708856

ისტორია
ძველი სახელწოდება ქართულად არის სოვილი, ხოლო ლაზურად მაისკიოფუტე.Taner Artvinli, Artvin Yer Adları Sözlüğü, İstanbul, 2013, s. 240, ISBN 9786055708856. 1902 წლის წყაროებში სოფელი მოხსენიებულია როგორც მანელოღლუ.

1928 წლის ოსმალურ სოფლების სიაში კი ჩაწერილია როგორც „დერე იჩი“ (درە ایچی). ჩანს, რომ ამ თარიღამდე სოფლის სახელი შეიცვალა. დერეიჩი ამ დროს შედიოდა რიზეს პროვინციის ხოფის რაიონის ქემალფაშის თემში. 1935 წლის საყოველთაო აღწერაში სოფელი მოხსენიებულია როგორც „დერეიჩი სელიმიე“, რომელიც მოგვიანებით შექმნილ ჩორუჰის პროვინციაში იმავე ადმინისტრაციულ პოზიციას ინარჩუნებდა და ამ დროს სოფლის მოსახლეობა შეადგენდა 261 ადამიანს. 1928 წლის ჩანაწერიდან ჩანს, რომ ქემალფაშის თემში ცალკე არსებული სოფელი სელიმიე გაერთიანდა დერეიჩისთან. შესაბამისად, სელიმიე 1935 წლის საყოველთაო აღწერაში ცალკე სოფლად აღარ მოიხსენიება.Son Teşkilat-i Mülkiyede Köylerimizin Adları (Osmanlıca), İstanbul, 1928, s. 622.

დერეიჩი, რომელიც ხოფის რაიონში მდებარეობდა, 2017 წელს კანონის ძალით გადავიდა ახლად შექმნილი ქემალფაშის რაიონის დაქვემდებარებაში.

სქოლიო

კატეგორია:ქემალფაშის რაიონის სოფლები
კატეგორია:ლაზური დასახლებები თურქეთში